**HOZZÁJÁRULÓ NYILATKOZAT**

**- személyes adatok kezeléséhez -**

Alulírott, ……………………………………….(név) ……………………………… személyi igazolvány szám) ezúton a GDPR[[1]](#footnote-1) 6. cikk (1) bekezdés a) pontja alapján az alábbi hozzájáruló nyilatkozatot teszem a Nemzeti Közszolgálati Egyetem(cím: 1083 Budapest, Ludovika tér 2.; adószám: 15795719-2-42, képviselő: Dr. Deli Gergely, adatvédelmi tisztviselő: Dr. Kincses Adrienn Bernadett, adatvédelmi tisztviselő elérhetősége: adatvedelem@uni-nke.hu, tel.: +36 1 432 9000/29833, adatgazda kapcsolattartója: D. Tóth Norbert), **mint Adatkezelő részére.**

1. **Tájékoztató a Nemzeti Közszolgálati Egyetem Rendészettudományi Kar dékánja által meghirdetett „Mesélő képek” című fotópályázatával (továbbiakban: Pályázat) kapcsolatosan az érintettek részére, abban az esetben, amikor közvetlenül az érintett adja meg a személyes adatokat**

|  |  |  |  |  |
| --- | --- | --- | --- | --- |
| **Érintettek kategóriái** | **Kezelt adatok köre** | **Adatkezelés célja** | **Jogalap** | **Az adatszolgáltatás elmaradásának következménye** |
| A Pályázatra jelentkező természetes személyek. | Név, e-mail cím, beküldött fénykép címe és személyes adattartalma, valamint az 500 karakteres terjedelmű bemutatószöveg személyes adattartalma. | A Pályázatra történő jelentkezés lehetőségének biztosítása, elbírálása, valamint a Pályázat lebonyolítása. | GDPR 6. cikk (1) bekezdés a) pontalapján az adatkezelés az érintett hozzájárulásán alapul. | Az adatszolgáltatás a pályázat elbírálásához szükséges. A pályázat nem bírálható el a szükséges adatok hiányában. |
| A Pályázat díjazott, illetve azon résztvevői, akiknek munkája online, illetve az Alumni Fesztiválon kiállításra kerül. | Név, fénykép címe, a fénykép személyes adattartalma. | A nyertes vagy kiválasztott személy neve, az általa beküldött fénykép és címének publikálása, széles körben való megismertetése. | Az adatszolgáltatás hiányában a fényképek publikálása ellehetetlenül. |

1. **Tájékoztató a Pályázatban benyújtott, a fényképen szereplő természetes személyek adatkezelésével kapcsolatosan, abban az esetben, amikor közvetetten jut az Egyetem tudomására az érintett személyes adata**

|  |  |  |  |  |
| --- | --- | --- | --- | --- |
| **Érintettek kategóriái** | **Kezelt adatok köre** | **Adatkezelés célja** | **Jogalap** | **Személyes adatok forrása** |
| A fényképen szereplő természetes személyek. | Képmás, annak címében, illetve a bemutatószövegben esetlegesen szereplő további személyes adatok. | A fotópályázatra érkezett pályamunkák elbírálása. | GDPR 6. cikk (1) bekezdés a) pont alapján az adatkezelés az érintett hozzájárulásán alapul. | A pályázó adja meg a pályamunka benyújtásával. |

1. **A személyes adatok címzettjei, illetve a címzettek kategóriái**

Az Érintett által megadott adatokat az Egyetem azon foglalkoztatottjai, egyetemi döntéshozatalban részt vevő értékelő zsűri tagok ismerhetik meg, akiknek feladata a pályázattal kapcsolatos egyetemi döntés előkészítése és meghozatala.

Az Egyetem a kiválasztott fotókat közzéteszi az Egyetemi és az RTK felületein, közösségi oldalain, ilyen esetben adatfeldolgozóként jogosult a fényképek személyes adattartalmának megismerésére

* a Facebook, Instagram szolgáltatások üzemeltetőjeként:
	+ **Meta Platforms Inc.**, 1 Hacker Way, Menlo Park, CA 94025, USA; Meta Platforms Ireland Limited, 4 Grand Canal Square, Grand Canal Harbour, Dublin 2, Írország, <https://www.facebook.com/help/contact/540977946302970>;
* a TikTok platform üzemeltetőjeként:
	+ **TikTok Technology Ltd.** 10 Earlsfort Terrace, Dublin, D02 T380, Írország.
1. **Az adatkezelés időtartama**
2. Sikertelen pályázó: a pályázat elbírálását követően haladéktalanul törlésre kerül a benyújtott pályázati anyag.
3. Sikeres pályázó: Az Egyetem az érintett hozzájárulásának visszavonásáig kezeli az érintett személyes adatait. Hozzájárulását az érintett bármikor visszavonhatja, amely visszavonás nem érinti az azt megelőzően végzett adatkezelés jogszerűségét.
4. **Az adatkezelési tevékenység megvalósulása**

A Nemzeti Közszolgálati Egyetem Rendészettudományi Kar dékánja „Mesélő képek” címmel fotópályázatot hirdet a Kar Alumni tagjai részére. A fotópályázatra olyan fényképeket várnak, amelyek az alma materrel kapcsolatos élményeket, emlékeket idéznek fel. A pályázati kiírás az Egyetem weboldalán érhető el. A pályázati anyagot elektronikusan a fotopalyazat.rtk@uni-nke.hu e-mail címre lehet benyújtani. A pályázatra küldött fotók az Egyetem weboldalán, illetve fent megjelölt közösségi felületein kerülnek online közzétételre. Az első három legjobbnak ítélt pályázó elismerő oklevelet és könyvjutalmat kap, valamint műveik további 15 kiemelkedő versenyfotóval együtt az Alumni Fesztivál keretén belül 2024. augusztus 29-én kerülnek bemutatásra. A nyertes pályázók pályázati eredményének a kiértesítése a megadott e-mail címükön 2024. július 1-jéig történik meg.

Az Egyetem a részére továbbított adatokat kizárólag a fent megnevezett célból és feltételek mentén kezeli. Az adatkezelési tevékenység teljes mértékben az Egyetem személyes és közérdekű adatok védelméről, biztonságáról szóló szabályzata, valamint Informatikai Biztonsági Szabályzata alapján történik.

1. **Az adatok védelme és biztonsága**

Az Egyetem a tudomány és technológia állása, a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja.

Az Egyetem észszerű mértékű fizikai, műszaki és szervezeti biztonsági intézkedéseket alkalmaz az érintetti adatok védelmére, különösen azoknak a véletlen, illetéktelen, törvénytelen megsemmisítése, elvesztése, megváltoztatása, továbbadása, felhasználása, elérése vagy feldolgozása ellen. Az adatokhoz korlátozott a hozzáférés, jelszavas védelem működik.

Az Egyetem rendelkezik a személyes és közérdekű adatok védelméről, biztonságáról szóló szabályzattal, valamint Informatikai Biztonsági Szabályzattal.

1. **Automatizált döntéshozatal (beleértve a profilalkotást)**

Automatizált adatkezelésen alapuló döntéshozatal jelen adatkezeléssel összefüggésben az Egyetemen nem történik.

1. **Harmadik országba, illetve nemzetközi szervezet részére történő adattovábbítás**

Célzott adattovábbítás nem történik harmadik országba. A díjazott vagy kiválasztott neve és az általuk készített fényképek megosztásra kerülhetnek a weboldalon és a közösségi média felületeken, így e tartalom harmadik országból is hozzáférhető válhat.

1. **Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet az 1. és 2. pontban meghatározott elérhetőségeken bármikor megtehet.

Az érintett kérelmezheti a rá vonatkozó

1. *személyes adatokhoz való hozzáférést* (az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon) (GDPR 15. cikk),
2. *személyes adatok helyesbítését* (az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését) (GDPR 16. cikk),
3. *személyes adatok törlését (*az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; illetve jogszabály által előírt adatkezelés esetén törlési kérelem nem teljesíthető) (GDPR 17. cikk),
4. *személyes adatok kezelésének* *korlátozását* (az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül) (GDPR 18. cikk),
5. *személyes adatok adathordozhatóságának érvényesítését* (az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén) (GDPR 20. cikk), továbbá
6. a tárgyi *hozzájáruló nyilatkozatának a visszavonását*; a hozzájárulását az adatvedelem@uni-nke.hu e-mail címre küldött levelében bármikor visszavonhatja, e visszavonás nem érinti a visszavonás előtt hozzájárulás alapján végzett adatkezelés jogszerűségét.

A kérelmet az adatkezelő postacímére vagy az adatvedelem@uni-nke.hu e-mail címére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá jogsérelem esetén bírósághoz fordulhat (a pert az érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11., tel.: 06-1-391-1400, honlap URL címe: <http://naih.hu>, elektronikus levelezési cím: ugyfelszolgalat@naih.hu) is fordulhat.

**Hozzájárulok tárgyi személyes adataim a pályázattal kapcsolatos jelentkezési eljárással összefüggő kezeléséhez:**

**Igen - Nem[[2]](#footnote-2)**

**Díjazásom vagy kiválasztásom esetén hozzájárulok nevem, a beküldött fényképem címének és tartalmának megosztásához az Egyetem weboldalán, valamint a közösségi médiafelületeken.**

**Igen - Nem[[3]](#footnote-3)**

Kelt: .......................................………

……………………………………………

 érintett saját kezű aláírása

Készült 2 példányban:

1. példány az Adatkezelőnél,

2. példány az Érintettnél marad.

1. GDPR: General Data Protection Regulation, az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-1)
2. A megfelelő aláhúzandó. [↑](#footnote-ref-2)
3. A megfelelő aláhúzandó. [↑](#footnote-ref-3)